
ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Δ4/662 (1) 

Συγκρότηση και λειτουργία οργανώσεων γονέων των μα¬ 
θητών των σχολείων Πρωτοβάθμιας και Δευτεροβάθ¬ 
μιας Εκπαίδευσης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη α) τις διατάξεις του άρθρου 53 Ν. 
1566/85, όπως αντικαταστάθηκε με το άρθρο 2 παρ. 1β 
του Ν. 2621/1998, β) το γεγονός ότι από την απόφαση αυ¬ 
τή δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Τα θέματα συγκρότησης και λειτουργίας των οργανώ¬ 
σεων γονέων των μαθητών των σχολείων Πρωτοβάθμιας 
και Δευτεροβάθμιας Εκπαίδευσης καθορίζονται ως εξής: 

Άρθρο 1 

Όργανα Διοίκησης οργανώσεων γονέων 

1. Όργανα Διοίκησης του Συλλόγου Γονέων, της Ένω¬ 
σης Συλλόγων Γονέων της Ομοσπονδίας Ενώσεως Συλ¬ 
λόγων Γονέων και της Συνομοσπονδίας Γονέων είναι η 
Γεν. Συνέλευση και το Διοικητικό Συμβούλιο αυτών, κατά 
περίπτωση. 

2. Η Γ εν. Συνέλευση του Συλλόγου Γ ονέων αποτελείται 
από τους γονείς των μαθητών κάθε δημόσιου ή ιδιωτικού 
σχολείου, οι οποίοι μετέχουν αυτοδικαίως σε αυτή, υπό 
την έννοια οτι (α) το καταστατικό δεν μπορεί να αποκλεί¬ 
σει γονέα να γίνει οποτεδήποτε μέλος του συλλόγου, με¬ 
τά την εκπλήρωση τυχόν υποχρεώσεώντου, (β) στις γενι¬ 
κές συνελεύσεις δεν καλούνται μόνο τα εγγεγραμμένα 
μέλη αλλά όλοι οι γονείς, οι οποίοι ακόμα και κατά την έ¬ 
ναρξη των εργασιών της Γενικής Συνέλευσης, μετά την 
εκπλήρωση των υποχρεώσεώντους, μπορεί να γίνουν μέ¬ 
λη του Συλλόγου και να υποβάλλουν υποψηφιότητα ως 
μέλη του Διοικητικού Συμβουλίου ή Εκπρόσωποι του Συλ¬ 
λόγου στην Ένωση γονέων. 

3. Η Γεν. Συνέλευση της Ένωσης Συλλόγων Γονέων α- 
ποτελείται από όλους τους εκπροσώπους των Συλλόγων 
γονέων των σχολείων της ίδιας Κοινότητας ή Δήμου ή Δη¬ 
μοτικού διαμερίσματος. 

4. Η Γεν. Συνέλευση της Ομοσπονδίας Ενώσεων Συλλό¬ 
γων Γονέων αποτελείται από όλους τους εκπροσώπους 

των Ενώσεων Συλλόγων Γονέων κάθε Νομού (Νομαρχια¬ 
κή Αυτοδιοίκηση) ή Νομαρχιακού διαμερίσματος. 

5. Η Γενική Συνέλευση της Συνομοσπονδίας Γονέων α- 
ποτελείται από τους εκπροσώπους των Ομοσπονδιών Ε¬ 
νώσεων Συλλόγων Γ ονέων όλης της χώρας. 

6. Τα μέλη των Διοικητικών Συμβουλίων των κατά την 
παρ. 1 του άρθρου αυτού οργάνων καθώς και οι εκπρό¬ 
σωποι αυτών στα ανώτερα όργανα εκλέγονται από τις Γε¬ 
νικές Συνελεύσεις με το σύστημα της απλής αναλογικής. 

7. Οι Γ ενικές Συνελεύσεις συγκαλούνται σύμφωνα με ό¬ 
σα ο ρίζονται στο καταστατικό τους. Στην περίπτωση που 
δεν έχει συγκροτηθεί ο σύλλογος γονέων σε σωματείο, ο 
Διευθυντής ή ο ασκών χρέη Δ/ντή εκπαιδευτικός φροντί¬ 
ζει μόνο για την έγκαιρη σύγκληση Γεν. Συνέλευσης των 
γονέων όλων των μαθητών προκειμένου οι γονείς αυτοί 
να αποφασίσουν για τη συγκρότηση του συλλόγου τους 
ως σωματείου. Για το σκοπό αυτό ο Διευθυντής, τουλάχι¬ 
στον δέκα πέντε ημέρες πριν από τη Γενική Συνέλευση ε¬ 
νημερώνει σχετικά τους γονείς. 

Άρθρο 2 

Σύλλογος Γ ονέων 

Διαδικασία ψηφοφορίας - Ανακήρυξη υποψηφίων - 
Αποτελέσματα εκλογών 

1. Η ψηφοροφία για την ανάδειξη των Διοικητικών Συμ¬ 
βουλίων και των εκπροσώπων στα ανώτερα όργανα, είναι 
μυστική. 

2. Οι Γενικές Συνελεύσεις, πριν από την έναρξη των σχε¬ 
τικών εργασιών τους, εκλέγουν κατά το καταστατικό, το 
όργανο που θα έχει την ευθύνη για τη διεξαγωγή της ψη¬ 
φοφορίας, την καταμέτρηση των ψήφων, την κατανομή 
των ψήφων και τη σύνταξη των σχετικών πρακτικών ανά¬ 
δειξης των Εκλεγέντων. 

3. Εφόσον δεν έχει ιδρυθεί σωματείο ή δεν προβλέπεται 
από το καταστατικό η Γ εν. Συνέλευση ορίζει τριμελή εφο¬ 
ρευτική επιτροπή για τη διενέργεια των σχετικών εκλογών 
και των λοιπών συναφών προς αυτές διαδικασιών, σύμ¬ 
φωνα με όσα ορίζονται στην προηγούμενη παράγραφο. 

4. Η Γ εν. Συνέλευση βρίσκεται σε απαρτία σύμφωνα με 
όσα ορίζονται στο καταστατικό της. Κατά την ψηφοφορία 
όμως πρέπει να ψηφίσουν γονείς που εκπροσωπούν του¬ 
λάχιστον το 1/3 των μαθητών της σχολικής μονάδας. Οι 
γονείς έχουν μία ψήφο ο καθένας ανεξάρτητα από πόσα 
παιδιά εκπροσωπούν. 

Οι εκλογές επαναλαμβάνονται μέχρι δύο φορές, με τις 
ίδιες προϋποθέσεις απαρτίας του προηγουμένου εδαφί¬ 
ου, εφόσον δεν ψηφίσουν γονείς που εκπροσωπούν το ως 
άνω ποσοστό μαθητών. Στην περίπτωση που δεν επιτυγ¬ 
χάνεται και μετά την τρίτη επανάληψη των εκλογών η εκ¬ 
προσώπηση του ενός τρίτου των μαθητών του σχολείου, 
ο σύλλογος γονέων θεωρείται ότι εκλέγεται νομίμως αλ¬ 
λά δε συμμετέχει στη σχολική επιτροπή, στο σχολικό συμ¬ 
βούλιο και δεν εκπροσωπείται στην ένωση γονέων. Στην 
τελευταία αυτή περίπτωση το Δ.Σ. του Συλλόγου μπορεί 
να αποφασίσει την επαναπροκήρυξη εκλογών για την επί¬ 
τευξη των προϋποθέσεων απαρτίας του πρώτου εδαφίου 
της παραγράφου αυτής. 

Η Εφορευτική Επιτροπή μετά τη διαπίστωση της απαρ¬ 
τίας της Γ εν. Συνέλευσης, μεριμνά για την ομαλή διεξαγω¬ 
γή της ψηφοφορίας, λαμβάνει οποιοδήποτε πρόσφορο μέ¬ 
τρο, κυρίως σε ότι αφοράτη διασφάλιση της μυστικότητας 
της ψοφορίας, της διαπίστωσης της ταυτότητας των ψη¬ 
φοφόρων και της νομιμοποιήσεως αυτών ως εκλογέων. 


5. Μετά το πέρας της ψοφορίας η εν λόγω εφορευτική 
επιτροπή προβαίνει στην καταμέτρηση των έγκυρων ψη¬ 
φοδελτίων και (α) εφόσον στις εκλογές κατατίθενται πε¬ 
ρισσότερα από ένα ψηφοδέλτια (ΐ) καθορίζει το εκλογικό 
μέτρο διαιρώντας το σύνολο των έγκυρων ψηφοδελτίων 
με τον αριθμό των μελών του Διοικητικού Συμβουλίου (ε¬ 
φόσον κατά τη διαίρεση αυτή προκύψει κλάσμα, δεν λαμ- 
βάνεται υπόψη) και (ιι) καθορίζει τον αριθμό των θέσεων 
που καταλαμβάνει κάθε συνδυασμός στο Διοικητικό Συμ¬ 
βούλιο διαιρώντας τον αριθμό των έγκυρων ψηφοδελτίων 
που έλαβε κάθε υποψήφιος με το εκλογικό μέτρο, (ιιι) Με¬ 
μονωμένος υποψήφιος που έλαβε αριθμό ψήφων ίδιο ή 
μεγαλύτερο από το εκλογικό μέτρο καταλαμβάνει μία έ¬ 
δρα στο όργανο για το οποίο είχε θέσει υποψηφιότητα, 
(ίν) Συνδυασμός που περιλαμβάνει υποψηφίους λιγότε- 
ρους από τις θέσεις που του ανήκουν καταλαμβάνει το 
πολύ τόσες θέσεις, όσοι είναι και οι υποψήφιοί του. (ν) Οι 
θέσεις που μένουν αδιάθετες σύμφωνα με τις διατάξεις 
των προηγουμένων περιπτώσεων κατανέμονται από μία 
στους συνδυασμούς εκείνους που έχουν καταλάβει του¬ 
λάχιστον μία θέση και οι οποίοι συγκεντρώνουν υπόλοιπο 
ψηφοδελτίων μεγαλύτερο από το 1/3 του εκλογικού μέ¬ 
τρου και που πλησιάζουν περισσότερο το εκλογικό μέ¬ 
τρο. (νί) Οι θέσεις που μένουν ακόμα αδιάθετες κατανέ- 
μονται μεταξύ των συνδυασμών που έχουν το μεγαλύτε¬ 
ρο υπόλοιπο ψηφοδελτίων από μία θέση. Σε περίπτωση 
ισοδυναμίας γίνεται κλήρωση ενώπιον της επιτροπής που 
είναι υπεύθυνη για τη διεξαγωγή των εκλογών. 

β) Εφόσον οι εκλογές γίνονται με ενιαίο ψηφοδέλτιο, 
κάθε ψηφοφόρος μπορεί να θέσει σταυρούς προτίμησης 
μέχρι το 40% των εκλεγομένων και οι θέσεις του Διοικητι¬ 
κού Συμβουλίου κατανέμονται με βάση τον αριθμό των 
σταυρών που έλαβε κάθε υποψήφιος. Εφόσον το 40% των 
εκλεγομένων αντιστοιχεί σε δεκαδικό αριθμό από 0,5 και 
άνω στρογγυλοποιείται στην αμέσως επόμενη μονάδα. 

5. α) Ότανοιεκλογέςγιατην ανάδειξη των εκπροσώπων 
των Συλλόγων Γονέων στην Ένωση Γονέων γίνονται με ε¬ 
νιαίο ψηφοδέλτιο, κάθε ψηφοφόρος μπορεί να επιλέξει έ¬ 
ναν μόνον από τους υποψηφίους. Όσοι εκπρόσωποι έ¬ 
χουν εκλεγεί με διαφορετικό σύστημα σταυροδοσίας 
πριν από την δημοσίευση της παρούσας απόφασης θεω¬ 
ρούνται ότι έχουν εκλεγεί νόμιμα, εφόσον έχουν εφαρμο- 
σθεί κατά τα λοιπά οι διατάξεις των παραγράφων 2 και 3 
του άρθρου 53του Ν. 1566/85. 

β) Όταν οι εκλογές των Διοικητικών Συμβουλίων των Ε¬ 
νώσεων Γ ονέων, των Ομοσπονδιών Γ ονέων και της Συνο¬ 
μοσπονδίας γίνονται με ενιαίο ψηφοδέλτιο, κάθε εκπρό¬ 
σωπος μπορεί να επιλέξει μέχρι το 40% των μελών που 
πρόκειται να εκλεγούν. 

Άρθρο 3 

Ένωση γονέων - Ομοσπονδία - Συνομοσπονδία 
Γ ονέων - Εκλογές ανάδειξης εκπροσώπων 

1. Το Διοικητικό Συμβούλιο του Συλλόγου Γονέων, της 
Ένωσης του Συλλόγου Γονέων, της Ομοσπονδίας των Ε¬ 
νώσεων Συλλόγων Γονέων και της Συνομοσπονδίας Γο¬ 
νέων, κατά περίπτωση, προβαίνει με βάση τα προβλεπό- 
μενα στις παρ. 3,4 και 5 του άρθρου 53 Ν. 1566/85, όπως 
αντικαταστάθηκεμετοάρθρο2παρ. Ιβτου Ν. 2621/1998 
στον καθορισμό του αριθμού των εκπροσώπων τους στο 
αμέσως ανώτερο όργανο. 

2. Η Γενική Συνέλευση κάθε οργάνου προβαίνει στην ε- 

κλογή των εκπροσώπων του στο αμέσως ανώτερο όργα¬ 
νο εφαρμοζόμενων αναλόγωςτων διατάξεων του άρθρου 
2 της απόφασης αυτής. Το ΔΣ οποιουδήποτε οργάνου 
δεν μπορεί να απαγορεύσει τη συμμετοχή των εκλεγμέ¬ 
νων εκπροσώπων στα ανώτερα όργανα. 

3. Το Διοικητικό Συμβούλιο του Συλλόγου Γονέων κάθε 
σχολικής μονάδας ανακοινώνει εγγράφως στον οικείο 
Δήμαρχο ή Πρόεδρο της Κοινότητας τα ονόματα των εκ¬ 
προσώπων με τη σειρά εκλογής τους. Η ανακοίνωση αυ¬ 
τή δε λαμβάνεται υπόψη αν δεν συνοδεύεται από επικυ¬ 
ρωμένο απόσπασμα των πρακτικών της Γεν. Συνέλευσης 
στο οποίο αναφέρονται τα ονόματα αυτών που ψήφισαν 
και αυτών που έχουν εκλεγεί ως εκπρόσωποι. 

4. Με τη φροντίδα του Διοκητικού Συμβουλίου του Συλ¬ 
λόγου γονέων κοινοποιούνται τα αποτελέσματα των ε¬ 
κλογών στο Διευθυντή του Σχολείου ο οποίος βεβαιώνει 
στο Δήμαρχο ή τον Πρόεδρο της Κοινότητας εγγράφως 
ότι από το μαθητικό δυναμικό του σχολείου, σε συνδυα¬ 
σμό με τον αριθμό των ψηφισάντων, προκύπτει η απαρτία 
της Γεν. Συνέλευσης και δικαιολογείται ο αριθμός των εκ¬ 
προσώπων. 

5. Τα ονόματα όλων των εκπροσώπων αποστέλλονται α¬ 
πό τα ΔΣ των Συλλόγων Γονέων στην Ένωση των Συλλό¬ 
γων Γονέων. Μετά την ολοκλήρωση της εκλογικής διαδι¬ 
κασίας και τη γνωστοποίηση των αποτελεσμάτων των ε¬ 
κλογών, η διοίκηση της Ένωσης των Συλλόγων Γ ονέων 
καλεί όλους τους εκπροσώπους σε Γ ενική Συνέλευση, για 
να εκλέξουν το νέο Διοικητικό Συμβούλιο καιτα άλλα προ- 
βλεπόμενα όργανα και εκπροσώπους, σύμφωνα με όσα 
προβλέπονται στο άρθρο 2 της απόφασης αυτής. 

6. Η Γεν. Συνέλευση βρίσκεται σε απαρτία, αν υπάρχουν 
κατά την έναρξη των εργασιών της τα περισσότερα μέλη 
από όσα έχουν οριστεί. 

7. Το Διοικητικό Συμβούλιο της Ένωσης των Συλλόγων 
Γ ονέων ανακοινώνει με τη σειρά εκλογής τους τα ονόμα¬ 
τα των επιλεγέντων ως εκπροσώπων της στην οικεία Ο¬ 
μοσπονδία Γ ονέων μαζί με επικυρωμένα πρακτικά από τα 
οποία προκύπτουν τα ονόματα των ψηφισάντων και των ε- 
κλεγέντων. 

Τα αποτελέσματα των εκλογών κοινοποιούνται με τη 
φροντίδα του Διοικητικού Συμβουλίου της Ένωσης των 
Συλλόγων Γ ονέων στον αρμόδιο Νομάρχη ο οποίος προ¬ 
βαίνει σε διαπίστωση της νομιμότητας της σχετικής δια¬ 
δικασίας ως προς την απαρτία της Γεν. Συνέλευσης και 
τον αριθμό των εκπροσώπων και ενημερώνει σχετικά την 
Ομοσπονδία Γονέων. 

8. Το Διοικητικό Συμβούλιο της Ομοσπονδίας Γονέων 
κάθε νομού ή νομαρχιακού διαμερίσματος, ανακοινώνει 
τα ονόματα των εκπροσώπων της στη Συνομοσπονδία, με 
τη σειρά εκλογής τους, μαζί με επικυρωμένα πρακτικά α¬ 
πό τα οποία προκύπτουν τα ονόματα των ψηφισάντων και 
των εκλεγέντων. 

Τα αποτελέσματα των εκλογών κοινοποιούνται με τη 
φροντίδα των Διοικητικών Συμβουλίων των Ομοσπονδιών 
στη Γενική Διεύθυνση Διοίκησης Α/θμιας και Β/θμιας Εκ¬ 
παίδευσης η οποία προβαίνει στη διαπίστωση της νομι¬ 
μότητας της διαδικασίας ως προς την απαρτία της Γεν. 
Συνέλευσης και τον αριθμό των εκπροσώπων και ενημε¬ 
ρώνει σχετικά τη Συνομοσπονδία Γ ονέων. 

9. Η Γενική Συνέλευση της Συνομοσπονδίας Γονέων 
προβαίνει στην εκλογή του Διοικητικού Συμβουλίου της, 


σύμφωνα μετά οριζόμενα στο άρθρο 2 της απόφασης αυ¬ 
τής. 

Άρθρο 4 

Λοιπές διατάξεις 

1) Οι εκλογές για την ανάδειξη κατά περίπτωση Διοικη¬ 
τικών Συμβουλίων των Ενώσεων Γονέων, των Ομοσπον¬ 
διών Γ ονέων και της Συνομοσπονδίας Γ ονέων διενεργού- 
νται μετά την εκπνοή των προθεσμιών που προβλέπονται 
από τη διάταξη του άρθρου 2 το υ Ν. 2621 /1998 για την α¬ 
νάδειξη Διοικητικού Συμβουλίου του αμέσως κατώτερου 
συλλογικού οργάνου. 

2) Εφόσον για οποιοδήποτε λόγο δεν έχει συγκροτη¬ 
θεί σε σωματείο ο Σύλλογος Γονέων ενός Σχολείου, η 
Ένωση Γονέων, η Ομοσπονδία Γονέων και η Συνομο¬ 
σπονδία καλούνται σε Γ ενική Συνέλευση κατά περίπτω¬ 
ση από τον οικείο Διευθυντή Σχολικής μονάδας, Δή¬ 
μαρχο ή Πρόεδρο Κοινότητας, από τον αντίστοιχο Νο¬ 
μάρχη και από το Γενικό Διευθυντή της Διοίκησης 
Πρωτοβάθμιας και Δευτεροβάθμιας Εκπαίδευσης της 
Κ.Υ. του ΥΠΕΠΘ. Η Γ ενική αυτή Συνέλευση έχει ως σκο¬ 
πό τη διενέργεια εκλογών για την ανάδειξη Δ.Σ., κατά 
περίπτωση και των εκπροσώπων τους στα ανώτερα όρ¬ 
γανα, όπου απαιτείται. 

Άρθρο 5 

Μεταβατικές διατάξεις 

1) Οι Σύλλογοι Γ ονέων που υπάρχουν και λειτουργούν 
στα σχολεία Πρωτοβάθμιας και Δευτεροβάθμιας Εκ¬ 
παίδευσης, σύμφωνα με τις διατάξεις του άρ. 53 Ν. 
1566/85, ως ίσχυε προ της αντικαταστάσεώς του με το 
άρθρο2παρ. Ιβτου Ν. 2621/1998, οφείλουν να τροπο¬ 
ποιήσουν το καταστατικό τους και να το προσαρμόσουν 
στις διατάξεις του άρθρου 2 του Ν. 2621 /1998 και της α¬ 
πόφασης αυτής. Αν δεν γίνει αυτό, μπορεί να συνεχί¬ 
ζουν να υπάρχουν ως σύλλογοι και να λειτουργούν σύμ¬ 
φωνα με τον Αστικό Κώδικα. Δεν μπορούν όμως τα Δ.Σ. 
ή τα μέλη των συλλόγων να μετέχουν στις διαδικασίες 
τα όργανα και τις σχολικές δραστηριότητες, όπως αυτά 
προβλέπονται από τον παραπάνω νόμο Ν. 1566/85, όπως 
ισχύει. 

2) Μέχρι να γίνει τροποποίηση των καταστατικών των 
Συλλόγων Γονέων ή να συγκροτηθούν σε σωματείο οι 
Σύλλογοι Γ ονέων αναγνωρίζονται ως Σύλλογοι όσοι λει¬ 
τουργούν σύμφωνα με τις διατάξεις του άρθρου 2 του 
Ν. 2621/1998 και τις διατάξεις της απόφασης αυτής. 

3) Όσοι Σύλλογοι γονέων ή Ομοσπονδίες έχουν εκλέξει 
Δ.Σ. χωρίς τήρηση των διαδικασιών και προϋποθέσεων 
της απόφασης αυτής υποχροεώνονται σε επανάληψη 
των εκλογών εντός προθεσμίας τριών (3) μηνών από τη 
δημοσίευσή της, κατά παρέκκλιση των προθεσμιών του 
άρθρου 2. 

4) Κάθε αντίθετη διάταξη με την απόφαση αυτή καταρ- 
γείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 1998 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Α1α/8579 (2) 

Μετατροπή θέσης ειδικευόμενου γιατρού στο Περ. 

Παν/κό Γεν. Νοσ/μείο Ηρακλείου Κρήτης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 38 (παρ. 1) του Ν. 1397/83 
(ΦΕΚ 143/Α/1983). 

2. Τις διατάξεις του άρθρου 1 (παρ. 3) του Ν. 123/75 
(ΦΕΚ 172/Α/1975). 

3. Τις διατάξεις του Π.Δ/τος 129/92 (ΦΕΚ65/Α/92). 

4. Τις διατάξεις του άρθρου 1 (παρ. 2) του Ν. 2469/97 
(ΦΕΚ. 38/Α/1997) και το γεγονός ότι από τις διατάξεις της 
απόφασης αυτής δεν προκαλείται επιπλέον δαπάνη σε 
βάρος του κρατικού προϋπολογισμού. 

5. Την αρ. 1107147/1239/0067/96 (ΦΕΚ 922/Β/96) από¬ 
φαση ανάθεσης αρμοδιοτήτων στον Υφυπουργό Οικονο¬ 
μικών. 

7. Την αρ. 7792/10.7.98 απόφαση του ΚΕ.ΣΎ., αποφα¬ 
σίζουμε: 

Η μία (1) κενή θέση ειδικευόμενου γιατρού ειδικότητας 
Καρδιολογίας που έχει συσταθεί με την αρ. Α3β/8217/89 
(ΦΕΚ. 377/Β/89) κοινή υπουργική απόφαση, στο Περ. 
Παν/κό Γεν. Νοσ/μείο Ηρακλείου, μετατρέπεται σε αντί¬ 
στοιχη θέση ειδικευόμενου γιατρού ειδικότητας Νευρο- 
λογίας, στο ίδιο Νοσ/μείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Λ. ΠΑΠΑΔΗΜΑΣ 

-♦- 

Αριθ. Δ4α/14734 (3) 

Μεταφορά Ταμειακής Διαχείρισης του Κέντρου Αποθε¬ 
ραπείας Φυσικής και Κοινωνικής Αποκατάστασης Φι¬ 
λιατρών Μεσσηνίας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) Το Π.Δ. της 20.1.32 «Περί διαχειρίσεως Νομικών 
Προσώπων υπό της Τραπέζηςτης Ελλάδος». 

β) Τον Α.Ν. 1611/50 «Περί καταθέσεων Ν.Π.Δ.Δ. και Α¬ 
σφαλιστικών Ταμείων» όπως τροποποιήθηκε και συμπλη¬ 
ρώθηκε μετά Ν.Δ. 29999/54 και 3856/58. 

2. Το αριθμ. 13/5.11.98 απόσπασμα πρακτικού του Δ.Σ. 
του Ιδρύματος. 

3. Το αριθμ. 469/27.11.98 έγγραφο του Κέντρου Αποθ. 
Φυσικής και Κοινών. Αποκατάστασης Φιλιατρών, αποφα¬ 
σίζουμε: 

Εγκρίνουμε τη μεταφορά της Ταμειακής Διαχείρισης 
του Κέντρου Αποθεραπείας Φυσικής και Κοινωνικής Απο¬ 
κατάστασης Φιλιατρών Μεσσηνίας από την Εθνική Τρά¬ 
πεζα Ελλάδος παράρτημα Φιλιατρών στην Αγροτική Τρά¬ 
πεζα Ελλάδος παράρτημα Φιλιατρών σύμφωνα με τις δια¬ 
τάξεις και τις προϋποθέσεις που ισχύουν. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 1998 

ΟΥΠΟΥΡΓΟΣ 

Λ. ΠΑΠΑΔΗΜΑΣ 

-♦- 

Αριθ. Α1α/11158 (4) 

Ίδρυση Ειδικού Κέντρου Αντιμετώπισης Συγγενών Καρ- 
διοπαθειώνσεπαιδιάστοΠ.Γ.Ν. Παίδων Αθηνών «Η Α¬ 
ΓΙΑ ΣΟΦΙΑ». 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

Ι.Τις διατάξεις του άρθρου 19 του Ν. 2519/1997 (ΦΕΚ 
165/Α797) «Ειδικά Κέντρα». 

2. Την αριθμ. 2της 141ης Ολομ. 23.7.1998 και 30.7.1998 
του ΚΕ.Σ.Υ. 

3. Τηναριθμ.52/25/3.9.97ΑπόφασηΔ.Σ.του Γ.Π.Ν. Παί¬ 
δων «Η ΑΓΙΑ ΣΟΦΙΑ». 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζει: 

Τα παραπάνω τμήματα που λειτουργούν στο Γ.Π.Ν. 
Παίδων «Η ΑΓΙΑ ΣΟΦΙΑ», ορίζονται ως Ειδικό Κέντρο Α¬ 
ντιμετώπισης Συγγενών Καρδιοπαθειών σε παιδιά: 

Δύο (2) Καρδιοχειρουργικά. 

Ένα (1) Αναισθησιολογικό. 

Ένα (1) Καρδιολογικό. 

Ως έργο του ανωτέρω Ειδικού Κέντρου καθορίζεται: 

α) Η συντονισμένη διαγνωστική παρέμβαση και θεραπευ¬ 
τική αντιμετώπιση των συγγενών καρδιοπαθειών σε παιδιά. 

β) Η συγκέντρωση / καταγραφή κατ’ έτος των περιπτώσε¬ 
ων Συγγενών Καρδιοπαθειών σε παιδιά στη χώρα μας και 

γ) Η μετεκπαίδευση και εξειδίκευση του ιατρικού, νο¬ 
σηλευτικού και λοιπού προσωπικού και η προαγωγή της 
Έρευνας. 

Η λειτουργία του Ειδικού Κέντρου συντονίζεται από το 
Διευθυντή ενός από τα βασικά τμήματα αυτού, που ορίζε¬ 
ται από το Διοικητικό Συμβούλιο του Νοσοκομείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1998 

Ο ΥΠΟΥΡΓΟΣ 

Λ. ΠΑΠΑΔΗΜΑΣ 

-♦- 

Αριθ. Οικ.7106 (5) 

Όροι και προϋποθέσεις για την κατ’ εξαίρεση χορήγηση 
άδειας άσκησης επαγγέλματος ψυχολόγου. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 991 /79 (ΦΕΚ 278/20.12.1979 τ. Α') 
«Για την άσκηση του επαγγέλματος του ψυχολόγου στην 
Ελλάδα και άλλες διατάξεις». 

2. Τις διατάξεις του Ν. 2646/98 (ΦΕΚ 236/20.10.1998 τ. 
Α') «Ανάπτυξη του Εθνικού Συστήματος Κοινωνικής Φρο¬ 
ντίδας και άλλες διατάξεις». 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Καθορίζουμε τους τρόπους, τις προϋποθέσεις και κάθε 

σχετική λεπτομέρεια εφαρμογής του άρθρου 10 του Ν. 
991 /79 (ΦΕΚ 278/20.12.1979 τ. Α') «Για την άσκηση του επαγ¬ 
γέλματος του ψυχολόγου στην Ελλάδα και άλλες διατά¬ 
ξεις», όπως αυτό αντικαταστάθηκε με τις διατάξεις του άρ¬ 
θρου 27 του Ν. 2646/1998 («Ανάπτυξη του Εθνικού Συστή¬ 
ματος Κοινωνικής Φροντίδας και άλλες διατάξεις») ως εξής: 

Για τη χορήγηση άδειας άσκησης επαγγέλματος ψυχο¬ 
λόγου απαιτείται ο ενδιαφερόμενος: 

Α) Να πληρεί τις προϋποθέσεις του εδαφ. η παρ. 1 του 
άρθρου 27 του Ν. 2646/1998 ως εξής: 

1. Να κατέχει μέχρι 31.12.1993 πτυχίο του τμήματος φι¬ 
λοσοφίας παιδαγωγικής και ψυχολογίας με κατεύθυνση 
την ψυχολογία ΑΕΙ και μεταπτυχιακό τίτλο σπουδών μέχρι 
την δημοσίευση του παρόντος νόμου στην ψυχολογία ή 
κλάδου αυτής, της ημεδαπής ή ισότιμου της αλλοδαπής 
διάρκειας τουλάχιστον δύο (2) ετών. 

2. Να κατέχει μέχρι 31.21.1993 πτυχίο του τμήματος φι¬ 
λοσοφίας, παιδαγωγικής και ψυχολογίας, με κατεύθυνση 
στην ψυχολογία ΑΕΙ και μεταπτυχιακό τίτλο σπουδών, μέ¬ 
χρι τη δημοσίευση του παρόντος νόμου στην ψυχολογία 
ή κλάδο αυτής της ημεδαπής ή ισοτίμου της αλλοδαπής, 
διάρκειας ενός (1) έτους και έχουν αποδεδειγμένα τριετή 
τουλάχιστον μέχρι τη δημοσίευση του παρόντος νόμου 
κύρια επαγγελματική απασχόληση ως ψυχολόγου. 

3. Να κατέχει μέχρι 31.12.1993 πτυχίο ψυχολογίας ομο- 
ταγούς προς τα Ελληνικά ΑΕΙ Πανεπιστημίου της αλλο¬ 
δαπής και έχουν αποδεδειγμένα πενταετή τουλάχιστον, 
μέχρι τη δημοσίευση του παρόντος νόμου, κύρια επαγ¬ 
γελματική απασχόληση ως ψυχολόγοι. 

Γ ια την ισοτιμία των τίτλων αλλοδαπής των περιπτώσε¬ 
ων 1 και 2 ή για το ομοταγές του αλλοδαπού Πανεπιστη¬ 
μίου της περίπτωσης 3 αποφαίνεται το Διαπανεπιστημια- 
κό Κέντρο Αναγνώρισης Τίτλων Σπουδών της Αλλοδαπής 
(Δ.Ι.Κ.Α.Τ.Σ.Α.). 

Γ ια τις περιπτώσεις 1 και 2 του άρθρου 10 του εδαφ. η 
του άρθρου 27 του Ν. 2646/98 απαιτείται βεβαίωση του 
Πανεπιστημιακού τμήματος, η οποία να αποδεικνύει τη 
χρονική διάρκεια του μεταπτυχιακού τίτλου σπουδών. 

Γ ια περιπτώσεις 2 και 3 του ιδίου άρθρου για την κύρια 
επαγγελματική απασχόληση των τριών (3) και πέντε (5) ε¬ 
τών αντίστοιχα απαιτείται: 

έναρξη επιτηδεύματος ως ψυχολόγος από την αρμόδια 
ΔΟΥ ή βεβαίωση της αρμόδιας αρχής περί της κύριας α- 
πασχολήσεώς του ως ψυχολόγου στο δημόσιο τομέα, ή σε 
Νομικό Πρόσωπο Δημοσίου Δικαίου ή σε Νομικό Πρόσωπο 
Ιδιωτικού Δικαίου επιχορηγούμενο από τον κρατικό προϋ¬ 
πολογισμό, ή πιστοποιητικό του εργοδότη, από το οποίο θα 
αποδεικνύεται χρόνος εργασίας και ασφάλισης και η ε¬ 
παγγελματική του απασχόληση ως ψυχολόγου, θεωρημέ¬ 
νου από την οικεία υπηρεσία του Υπουργείου Εργασίας. 

Β) Να προσκομίσει: 

1. Πιστοποιητικό υγείας Πρωτοβάθμιας υγειονομικής ε¬ 
πιτροπής. 

2. Πιστοποιητικό στρατολογικής καταστάσεως. 

3. Απόδειξη κατάθεσης παράβολου. 

4. Αντίγραφο ποινικού μητρώου, από το οποίο να προ¬ 
κύπτει, ότι δεν έχει καταδικασθεί αμετάκλητα για κακούρ¬ 
γημα, για κλοπή, υπεξαίρεση, απάτη, εκβίαση, πλαστο¬ 
γραφία κιβδηλεία, παραχάραξη, για παράβαση του νόμου 
περί ναρκωτικών, για ανθρωποκτονία από πρόθεση, παι¬ 
δοκτονία, για αρπαγή προσώπου, για εγκλήματα οικονο¬ 
μικής εκμετάλλευσης της γενετήσιας ζωής και για αι¬ 
σχροκέρδεια. 


Η ανωτέρω άδεια χορηγείται με απόφαση του οικείου 
Νομάρχη, σύμφωνα με την παρ. 2 του άρθρου 1 όπως αυ¬ 
τή αντικαταστάθηκε με την παρ. 2 του άρθρου 27 του Ν. 
2646/98. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 22 Δεκεμβρίου 1998 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

-φ- 

Αριθ. Α5/7014 (6) 

Αναγνώριση Νοσοκομειακής Μονάδας ως κατάλληλης 
για άσκηση των γιατρών. 

Ο ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/1955 κα¬ 
θώς και της παρ. 2 του άρθρου 8 του Ν. 2047/1992. 

2. Την αριθμ. 8099/98 απόφαση της Εκτελεστικής Επι¬ 
τροπής του ΚΕ.Σ.Υ. 

3. Την με αριθμ. ΔΥ3α/οικ. 335/9.4.98 (ΦΕΚ Β7379/98) α¬ 
πόφαση του Υφυπουργού Υγείας - Πρόνοιας για μεταβί¬ 
βαση αρμοδιοτήτων και του δικαιώματος υπογραφής εγ¬ 
γράφων «Με εντολή Υφυπουργού» για τον Τομέα Υγείας, 
αποφασίζουμε: 

I. Κυρώνουμε την ανωτέρω (2) σχετική γνωμοδότηση 
της Εκτελεστικής Επιτροπής του ΚΕ.Σ.Υ., με την οποία α¬ 
ναγνωρίζεται η ακόλουθη νοσοκομειακή μονάδα, ως κα¬ 
τάλληλη για άσκηση των γιατρών στην αναφερόμενη ειδι¬ 
κότητα: 

Περιφ. Γεν. Νοσοκομείο Ιωαννίνων «Γ. Χ"ΚΩΣΤΑ» 
Ουρολογικό τμήμα: 2 χρόνια άσκηση στην Ουρολογία. 

II. Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

III. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 23 Δεκεμβρίου 1998 

Με εντολή Υφυπουργού 
Ο Γ εν. Δ/ντής Υπηρεσιών Υγείας 
Π. ΜΠΑΚΟΠΟΥΛΟΣ 

-♦- 

Αριθ. 196891 (7) 

Αναστολή έναρξης λειτουργίας του ειδικού αμίσθου Υ¬ 
ποθηκοφυλακείου Γλυφάδας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις της παρ. 1 του άρθρου 4 του Ν. 
3805/1957. 

2) Τις διατάξεις του άρθρου 27 του Ν. 2081/92 (ΦΕΚ Α' 
154) με το οποίο προστέθηκε νέο άρθρο, το άρθρο 29Α 
στοΝ. 1558/85 (ΦΕΚ ΑΊ 37). 

3) Την αριθμ. 155484/25.9.1998 (ΦΕΚ 1021/Β798) από¬ 
φασή μας, με την οποία είχε ορισθεί ημέρα ενάρξεως λει¬ 
τουργίας του ειδικού αμίσθου Υποθηκοφυλακείου Γλυ¬ 
φάδας η 1η Ιανουάριου 1999. 

4) . Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Αναστέλλεται η έναρξη λειτουργίας του ειδικού αμί¬ 
σθου Υποθηκοφυλακείου Γλυφάδας, επί ένα μήνα και ο¬ 
ρίζεται ημέρα ενάρξεως λειτουργίας του εν λόγω Υποθη¬ 
κοφυλακείου η 1η Φεβρουάριου 1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

-φ- 

Αριθ. 196892 (8) 

Αναστολή έναρξης λειτουργίας του ειδικού αμίσθου Υ¬ 
ποθηκοφυλακείου Νέας Ερυθραίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις της παρ. 1 του άρθρου 4 του Ν. 
3805/1957. 

2) Τις διατάξεις του άρθρου 27 του Ν. 2081/92 (ΦΕΚ Α' 
154) με το οποίο προστέθηκε νέο άρθρο, το άρθρο 29Α 
στοΝ. 1558/85 (ΦΕΚ Α'137). 

3) Την αριθμ. 155485/25.9.1998 (ΦΕΚ 1021/Β798) από¬ 
φασή μας, με την οποία είχε ορισθεί ημέρα ενάρξεως λει¬ 
τουργίας του ειδικού αμίσθου Υποθηκοφυλακείου Νέας 
Ερυθραίας η 1η Ιανουάριου 1999 

4) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Αναστέλλεται η έναρξη λειτουργίας του ειδικού αμί¬ 
σθου Υποθηκοφυλακείου Νέας Ερυθραίας, επί ένα μήνα 
και ορίζεται ημέρα ενάρξεως λειτουργίας του εν λόγω Υ¬ 
ποθηκοφυλακείου η 1η Φεβρουάριου 1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. ΣΤ/28767 (9) 

Τροποποίηση της ΣΤ-19590/3.9.98 απόφασης του Υφ. 
Πολιτισμού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1. Της παρ. 2 του άρθρου 26 του Ν. 1558/1985 «Κυβέρ¬ 
νηση και Κυβερνητικά Όργανα». 

2. Του άρθρου 24 και 25 του Ν. 1646/1986 «Διορισμός 
Προέδρου και μελών Δ.Σ. του ΟΠΑΠ και Συντονιστή Δ/\πη». 

3. Της υπ’ αριθμ. 24689/31.8.90 απόφασης του Υπουρ¬ 
γού Προεδρίας της Κυβέρνησης και του Υφυπουργού Πο¬ 
λιτισμού «Διεύρυνση μελών του Δ.Σ. του ΟΠΑΠ». 

4. Την με αριθμ. 47962/9.10.96 Κοινή απόφαση του Πρω¬ 
θυπουργού και του Υπουργού Πολιτισμού «Ανάθεση αρμο¬ 
διοτήτων στον Υφυπουργό Πολιτισμού Ανδρ. Αθ. Φούρα». 

5. Την υπ’ αριθμ. ΣΤ-19590/3.9.98 απόφαση του Υφ. Πο¬ 
λιτισμού για την ανανέωση θητείας Προέδρου μελών 
Δ.Σ./ΟΠΑΠ και του Συντονιστή Δ/ντή, αποφασίζουμε: 

Τροποποιούμε την υπ’ αριθμ. Στ-19590/3.9.98 απόφαση 
του Υφ. Πολιτισμού ως ακολούθως: 

Διορίζουμε ως τακτικό μέλος του Δ.Σ./ΟΠΑΠ για το υ¬ 


πόλοιπο της θητείας ήτοι μέχρι 31.12.2000 τον Γούναρη 
Βασίλειο στη θέση του Γιασιμακόπουλου Λεωνίδα. 

Κατά τα λοιπά ισχύει η υπ’ αριθμ. ΣΤ-19590/3.9.98 από¬ 
φαση ως έχει. 

Από την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 1998 

Ο ΥΦΥΠΟΥΡΓΟΣ 

ΑΝΔΡΕΑΣ ΑΘ. ΦΟΥΡΑΣ 

♦- 

Αριθ. Α22/920 (10) 

Ανακατάταξη των μελώντου Συνδέσμου Εργατών Λιμένος 
Λαυρίου στην 8η ασφαλιστική κλάση και για 22 ημέρες 
κατά μήνα για την από 1 /6-31.12.98 χρονική περίοδο. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 
(Συνεδρίαση 47/17.12.1998, Απόφαση 442) 

Αφού έλαβε υπόψη του: 

1. Τις διατάξεις: 

α) Του άρθρου 60 Κεφ. Η του Κανονισμού Ασφάλισης 
του ΙΚΑ. 

β) Του άρθρου 12 περί Κανονισμού των εργασιών του 
Διοικητικού Συμβουλίου του Ιδρύματος Κοινωνικών Α¬ 
σφαλίσεων (Α.Υ.Ε. 9615/22.2.1937). 

2. Την από 152/Σ-28/9.7.98 πρόταση της ΤΔΕ του Τοπι¬ 
κού Υποκ/ματος. 

3. Την από 9.12.1998 εισήγηση της Δ/νσης Ασφάλισης Ε¬ 
σόδων (Τμήμα Ειδικών Θεμάτων και Επαγγ. Κατηγοριών). 

4. Τις απόψεις των μελών. 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του ΙΚΑ, αποφασίζει ομόφωνα: 

1) Την ανακατάταξη των μελώντου Συνδέσμου Εργατών 
Λιμένος Λαυρίου από την 15η, στην 8η και για 22 ημέρες κα¬ 
τά μήνα για την από 1.6 - 31.12.1998 χρονική περίοδο. 

2) Τη δημοσίευση της απόφασης αυτής στην Εφημερί¬ 
δα της Κυβερνήσεως. 

Η απόφαση αυτή είναι εκτελεστή πριν από την επικύ¬ 
ρωση των πρακτικών. 

Ο Διοικητής - Πρόεδρος Δ.Σ. 

ΓΡΗΓΟΡΗΣ ΣΟΛΩΜΟΣ 

-Φ- 

Αριθ. Α22/920 (11) 

Ανακατάταξη των μελών της Συνεργατικής Φορτοεκφορ¬ 
τωτών Λιμένος Γυθείου για το χρονικό διάστημα από 
1.10.1998-31.12.1998. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 
(Συνεδρίαση 47/17.12.1998, Απόφαση 443) 

Αφού έλαβε υπόψη του: 

Ι.Τις διατάξεις: 

α) Του άρθρου 75 Κεφ. I του Κανονισμού Ασφάλισης 
του ΙΚΑ. 

β) Του άρθρου 12 περί Κανονισμού των εργασιών του 
Διοικητικού Συμβουλίου του Ιδρύματος Κοινωνικών Α¬ 
σφαλίσεων (Α.Υ.Ε. 9615/22.2.1937). 

2. Την από 33/24.9.98 πρόταση της ΤΔΕ του Τοπικού Υ¬ 
ποκ/ματος. 

3. Την από 9.12.1998 εισήγηση της Δ/νσης Ασφάλισης Ε¬ 
σόδων (Τμήμα Ειδικών Θεμάτων και Επαγγ. Κατηγοριών). 

4. Τις απόψεις των μελών. 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του ΙΚΑ, αποφασίζει ομόφωνα: 

1) Την ανακατάταξη των μελών της Συνεργατικής Φορτο¬ 
εκφορτωτών Λιμενος Γυθείου από την 28η στην 11η ασφα¬ 
λιστική κλάση, χωρίς μεταβολή των ημερών ασφάλισης (25), 
κατά μήνα για το χρονικό διάστημα από 1.10-31.12.1998 

2) Τη δημοσίευση της απόφασης αυτής στην Εφημερί¬ 
δα της Κυβερνήσεως. 

Η απόφαση αυτή είναι εκτελεστή πριν από την επικύ¬ 
ρωση των πρακτικών. 

Ο Διοικητής - Πρόεδρος Δ.Σ. 

ΓΡΗΓΟΡΗΣ ΣΟΛΩΜΟΣ 
-Φ- 

Αριθ. Α22/920 (12) 

Ανακατάταξη των μελών του Σωματείου Φορτοεκφορτω¬ 
τών Λιμενος «Ο ΑΓΙΟΣ ΝΙΚΟΛΑΟΣ» για τη χρονική πε¬ 
ρίοδο 1.11.1998 - 31.12.1998. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 
(Συνεδρίαση 47/17.12.1998, Απόφαση 444) 

Αφού έλαβε υπόψη του: 

1. Τις διατάξεις: 

α) Του άρθρου 60 Κεφ. Η του Κανονισμού Ασφάλισης 
του ΙΚΑ. 


β) Του άρθρου 12 περί Κανονισμού των εργασιών του 
Διοικητικού Συμβουλίου του Ιδρύματος Κοινωνικών Α¬ 
σφαλίσεων (Α.Υ.Ε. 9615/22.2.1937). 

2. Την από 31/15/27.11.98 πρόταση της ΤΔΕ του Τοπι¬ 
κού Υποκ/ματος. 

3. Την από 9.12.1998 εισήγηση της Δ/νσης Ασφάλισης 
Εσόδων (Τμήμα Ειδικών Θεμάτων και Επαγγ. Κατηγο¬ 
ριών). 

4. Τις απόψεις των μελών. 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του ΙΚΑ, αποφασίζει ομόφωνα: 

1) Την ανακατάταξη των μελών του Σωματείου Φορτο¬ 
εκφορτωτών Λιμενος «Ο ΑΓΙΟΣ ΝΙΚΟΛΑΟΣ» από την 26η 
ασφαλιστική κλάση στην 23η, χωρίς μεταβολή των ημε¬ 
ρών ασφάλισης κατά μήνα (25), για τη χρονική περίοδο 
1.11.1998-31.12.1998 

2) Τη δημοσίευση της απόφασης αυτής στην Εφημερί¬ 
δα της Κυβερνήσεως. 

Η απόφαση αυτή είναι εκτελεστή πριν από την επικύ¬ 
ρωση των πρακτικών. 

Ο Διοικητής - Πρόεδρος Δ.Σ. 

ΓΡΗΓΟΡΗΣ ΣΟΛΩΜΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε,Π.Ε. 

5225 761 

ΘΕΣΣΑΛΟΝΙΚΗ 



5230 841 

* Βασ. Όλγας 188, 1ος όρ. - Τ.Κ. 546 55 

(031) 423 956 

Πληροφορίες δημοσιευμάτων λοιπών Φ.Ε.Κ. 5225 713 

ΠΕΙΡΑΙΑΣ 

4136 402 


5249 547 

Νικήτα 6-8 Τ.Κ. 185 31 

4171 307 

Πώληση Φ.Ε.Κ. 

5239 762 

ΠΑΤΡΑ 

(061) 271 249 

Φωτοαντίγραφα παλαιών Φ.Ε.Κ. 

5248 141 

Κορίνθου 327 Τ.Κ. 262 23 

224 581 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 454 44 

(0651) 21 901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 22 637 

αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

26 522 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

- Μέχρι 8 σελίδες 200 δρχ. 

- Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 

δΡΧ· 

3.000 δρχ. 

Β' (Υπουργικές αποφάσεις κ.λπ.) 

70.000 

** 

3.500 « 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

η 

750 » 

Δ' (Απαλλοτριώσεις, πολεοδομία κ.λπ.) 

70.000 

» 

3.500 » 

Αναπτυξιακών Πράξεων (Τ.Α.Π.Σ.) 

30.000 


1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

Μ 

750 » 

Παράρτημα ( Πίνακες επιτυχόντων διαγωνισμών κ.τλ.) 

5.000 

* 

250 >« 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

>» 

500 » 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 » 

Προκηρύξεων Α.Σ.Ε.Π. 

10.000 

» 

500 >* 

Ανωνύμων Εταιρειών & Ε.Π.Ε. 

250.000 

» 

12.500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

--- — 

250.000 

» 

12.500 >■ 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















